·Delegirana uredba Komisije (EU) 2019/1602 оd 23. travnja 2019. o dopuni Uredbe (EU) 2017/625 Europskog parlamenta i Vijeća u pogledu zajedničkog zdravstvenog ulaznog dokumenta koji prati pošiljke životinja i robe do njihova odredišta . Taj je akt stupio na snagu 20. listopada 2019., a počeo se primjenjivati 14. prosinca 2019. Međutim, određene odredbe počinju se primjenjivati u svakoj državi članici od datuma na koji carinske tehnike elektroničke obrade podataka iz članka 6. stavka 1. Uredbe (EU) br. 952/2013 postanu operativne u toj državi članici ili od 1. ožujka 2023., ovisno o tome što nastupi ranije.

·Delegirana uredba Komisije (EU) 2019/1666 оd 24. lipnja 2019. o dopuni Uredbe (EU) 2017/625 Europskog parlamenta i Vijeća u pogledu uvjeta za praćenje prijevoza pošiljaka određene robe od granične kontrolne postaje prispijeća do objekta u mjestu odredišta u Uniji te za praćenje njihova prispijeća u taj objekt . Taj je akt stupio na snagu 24. listopada 2019., a počeo se primjenjivati 14. prosinca 2019.

·Delegirana uredba Komisije (EU) 2019/2074 оd 23. rujna 2019. o dopuni Uredbe (EU) 2017/625 Europskog parlamenta i Vijeća u pogledu pravila o posebnim službenim kontrolama pošiljaka određenih životinja i robe podrijetlom iz Unije i na povratku u nju nakon što im je zabranjen ulazak u treću zemlju . Taj je akt stupio na snagu 26. prosinca 2019. i primjenjuje se od 14. prosinca 2019.

·Delegirana uredba Komisije (EU) 2019/2122 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu određenih kategorija životinja i robe izuzetih od službenih kontrola na graničnim kontrolnim postajama, posebnih kontrola osobne prtljage putnika i malih pošiljaka robe koje se šalju fizičkim osobama i nisu namijenjene stavljanju na tržište te o izmjeni Uredbe Komisije (EU) br. 142/2011 . Ta je uredba stupila na snagu 1. siječnja 2020. i primjenjuje se od 14. prosinca 2019.

·Delegirana uredba Komisije (EU) 2019/2123 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za utvrđivanje u kojim slučajevima i pod kojim uvjetima se provjere identiteta i fizičke provjere određene robe mogu obavljati na kontrolnim točkama, a provjere dokumentacije na udaljenosti od graničnih kontrolnih postaja . Taj je akt stupio na snagu 1. siječnja 2020. i primjenjuje se od 14. prosinca 2019.

·Delegirana uredba Komisije (EU) 2019/2124 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za službene kontrole pošiljaka životinja i robe u provozu, pretovaru i daljnjem prijevozu kroz Uniju i o izmjeni uredaba Komisije (EZ) br. 798/2008, (EZ) br. 1251/2008, (EZ) br. 119/2009, (EU) br. 206/2010, (EU) br. 605/2010, (EU) br. 142/2011, (EU) br. 28/2012, Provedbene uredbe Komisije (EU) 2016/759 i Odluke Komisije 2007/777/EZ . Taj je akt stupio na snagu 1. siječnja 2020. i primjenjuje se od 14. prosinca 2019.

·Delegirana uredba Komisije (EU) 2019/2125 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila o provedbi posebnih službenih kontrola drvene ambalaže, obavijesti o određenim pošiljkama i mjerama koje treba poduzeti u slučajevima neusklađenosti . Taj je akt stupio na snagu 1. siječnja 2020. i primjenjuje se od 14. prosinca 2019.

·Delegirana uredba Komisije (EU) 2019/2126 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila o posebnim službenim kontrolama određenih kategorija životinja i robe, mjerama koje je potrebno poduzeti nakon provedbe takvih kontrola te određenim kategorijama životinja i robe izuzetima od službenih kontrola na graničnim kontrolnim postajama . Taj je akt stupio na snagu 1. siječnja 2020. i primjenjuje se od 14. prosinca 2019.

·Delegirana uredba Komisije (EU) 2019/2127 оd 10. listopada 2019. o izmjeni Uredbe (EU) 2017/625 Europskog parlamenta i Vijeća u pogledu datuma primjene određenih odredaba direktiva Vijeća 91/496/EEZ, 97/78/EZ i 2000/29/EZ . Taj je akt stupio na snagu 1. siječnja 2020. i primjenjuje se od 14. prosinca 2019.

·Delegirana uredba Komisije (EU) 2020/2190 оd 29. listopada 2020. o izmjeni Delegirane uredbe (EU) 2019/2124 u pogledu službenih kontrola na graničnoj kontrolnoj postaji na kojoj roba napušta Uniju i određenih odredaba o provozu i pretovaru . Taj je akt stupio na snagu 12. siječnja 2021. i primjenjuje se od 1. siječnja 2021.

·Delegirana uredba Komisije (EU) 2021/573 оd 1. veljače 2021. o izmjeni Delegirane uredbe (EU) 2019/625 u pogledu uvjeta za uvoz živih puževa, mješovitih proizvoda i ovitaka stavljenih na tržište za prehranu ljudi. Taj je akt stupio na snagu 28. travnja 2021. i primjenjuje se od istog datuma. Međutim, određene odredbe primjenjuju se od 21. travnja 2021.

·Delegirana uredba Komisije (EU) 2021/630 od 16. veljače 2021. o dopuni Uredbe (EU) 2017/625 Europskog parlamenta i Vijeća u pogledu određenih kategorija robe izuzetih od službenih kontrola na graničnim kontrolnim postajama te o izmjeni Odluke Komisije 2007/275/EZ. Taj je akt stupio na snagu 9. svibnja 2021. i primjenjuje se od 21. travnja 2021.

·Delegirana uredba Komisije (EU) 2021/… o dopuni Uredbe (EU) 2017/625 Europskog parlamenta i Vijeća u pogledu slučajeva i uvjeta u kojima nadležna tijela mogu odrediti službene laboratorije koji ne ispunjavaju uvjete u vezi sa svim metodama koje upotrebljavaju za službene kontrole ili druge službene aktivnosti (C(2021) 3285). Taj je akt donesen 17. svibnja 2021.

Komisija je sve navedene delegirane akte priopćila Europskom parlamentu i Vijeću u skladu s člankom 144. stavkom 5. Uredbe (EU) 2017/625. Ni Europski parlament ni Vijeće nisu ni za jedan od tih akata produljili razdoblje za podnošenje prigovora iz članka 144. stavka 6. Uredbe (EU) 2017/625. Jednako tako ni Europski parlament ni Vijeće nisu podnijeli prigovore ni na jedan od tih akata u skladu s člankom 144. stavkom 6. Uredbe (EU) 2017/625.

Komisija je dosad iskoristila 17 od 26 ovlasti iz članka 144. stavka 2. Uredbe (EU) 2017/625 i one su obuhvaćene ovim izvješćem. Od tih 17 četiri su ovlasti djelomično iskorištene. Neke od tih delegiranih ovlasti objedinjene su u jedinstveni delegirani akt ako su pravila suštinski povezana, u skladu s odjeljkom V. točkom 31. Međuinstitucijskog sporazuma Europskog parlamenta, Vijeća Europske unije i Europske komisije o boljoj izradi zakonodavstva.





3.2. NEISKORIŠTENE OVLASTI TIJEKOM RAZDOBLJA IZVJEŠĆIVANJA

Određene ovlasti iz Uredbe (EU) 2017/625 nisu iskorištene tijekom razdoblja izvješćivanja zbog razloga objašnjenih u nastavku.

·Članak 21. stavak 8.

Komisija osim općih zahtjeva iz Uredbe (EU) 2017/625 neprekidno procjenjuje potrebu za utvrđivanjem posebnih pravila o službenim kontrolama kako bi pronašla rješenje za problem neusklađenosti i mogućih razlika u praksama provedbe u državama članicama. Konkretno, potaknuta nedavnim incidentima u Sredozemnome moru, Komisija je utvrdila da je potrebno primijeniti članak 21. stavak 8. točke (a) i (c) za utvrđivanje posebnih zahtjeva u vezi s provedbom službenih kontrola kako bi se reagiralo na rizike povezane s plovilima koja prevoze stoku i pravila za verifikaciju zahtjeva u pogledu dobrobiti životinja na izlaznim točkama. Očekuje se da će akt biti donesen 2022. Trenutačno se razmatra i moguća buduća primjena članka 21. stavka 8. u okviru revizije zakonodavstva EU-a o dobrobiti životinja do 2023. u sklopu strategije „od polja do stola”. Primjerice, nova pravila o dobrobiti mačaka i pasa tijekom prijevoza mogu se prema potrebi u kasnijoj fazi dopuniti posebnim zahtjevima u pogledu službenih kontrola u skladu s člankom 21. stavkom 8. točkom (a). U skladu s člankom 21. stavkom 8. točkom (d) mogu se utvrditi posebni kriteriji i uvjeti za aktiviranje mehanizma administrativne pomoći iz članaka od 102. do 108. Uredbe (EU) 2017/625 kako bi se, primjerice, riješio problem nezakonite trgovine štenadi. Međutim, dosad nije donesena takva odluka o daljnjoj primjeni ovlasti iz članka 21. stavka 8.